effervescens
Store norske leksikon,Realfag,Kjemi,Kjemi
Effervescens er innen kjemi det samme som oppbrusning, for eksempel når gass som er løst i en væske, bruser opp når trykket synker. Det er dette som skjer når en flaske med kullsyreholdig drikke åpnes.
Effervescens forekommer også ved kjemiske reaksjoner, blant annet når det tilsettes vann til en tørr blanding av vinsyre og natriumbikarbonat («bruspulver», pulvis effervescens) slik at det utvikles relativt store mengder karbondioksid på kort tid.Enkelte legemidler i tablettform inneholder stoffer som gir effervescens, fordi det gjør det lettere å fordele og løse opp legemidlet i vann. Les mer i Store norske leksikon gass